
SEZONUL DE CICLISM ÎNCEPE ÎN MARTIE PE EUROSPORT ȘI MAX

· Peste 1.000 de transmisiuni de ciclism, acoperind peste 2.500 de ore de curse, inclusiv toate evenimentele UCI World Tour la masculin și feminin, vor fi disponibile pe Eurosport și pe Max
· Noi campioni vor fi încoronați, noi povești vor fi spuse, Eurosport și Max se pregătesc să transmită în acest sezon mai multe curse în direct decât oricând
· Clasicele de primăvară încep pe 1 martie

Eurosport și Max aduc în 2025 un sezon de ciclism plin de acțiune. Peste 3.900 de ore de conținut din ciclism, dintre care 2.500 de ore în direct, vor putea fi urmărite pe canalele Eurosport și pe platforma de streaming Max. 


Evenimentele transmise reunesc pentru prima dată într-un singur loc fiecare cursă din UCI World Tour masculin și feminin, alături de Marile Tururi, Clasicele, Campionatele Mondiale UCI din toate disciplinele, WHOOP Mountain Bike World Series și multe altele. 

Sezonul ia avânt în luna martie, odată cu clasicele de primăvară. Omloop Het Nieuwsblad este difuzată pe 1 martie, urmată de Strade Bianche pe 8 martie. Tururile de o săptămână Paris-Nisa (9-16 martie) și Tirreno-Adriatico (10-16 martie) merg cap la cap în mijlocul lunii, iar Milano-San Remo reprezintă prima cursă Monument a anului pe 22 martie. 

Turul Cataluniei are loc la finalul lunii (24-30 martie) urmat de o perioadă plină de curse de o zi, culminând cu Turul Flandrei pe 6 aprilie, Paris-Roubaix pe 20 aprilie și Liège-Bastogne-Liège pe 27 aprilie. 

Vara aduce cele trei Mari Tururi: Giro d’Italia (9 mai - 1 iunie), Tour de France (5-27 iulie) și Vuelta a España (23 august - 14 septembrie). Il Lombardia încheie sezonul Monumentelor pe 11 octombrie.

Scott Young, Group SVP Content, Production and Business Operations la WBD Sports Europe, a declarat: „Angajamentul nostru neclintit față de ciclism și de fanii săi ne-a făcut să investim continuu în acest sport timp de mulți ani. Acest lucru a sprijinit creșterea sa, în timp ce fanii au beneficiat de acces la mai multe curse în direct ca niciodată, transmisiuni îmbunătățite și mai multe povești spuse comunităților de ciclism din întreaga Europă și nu numai.”

„În sezonul 2025 continuăm sa punem în lumină fiecare aspect al acestui sport extraordinar - de la cei mai mari cicliști și cicliste din lume până la poveștile oamenilor pasionați care mențin această industrie în mișcare.”

ECHIPA DE EXPERȚI EUROSPORT ESTE MAI NUMEROASĂ CA ORICÂND

Eurosport a adunat o echipă de analiști pentru a conecta telespectatorii cu uimitoarea varietate de curse și sportivi remarcabili din acest sezon. Printre aceștia se numără:

Ciclism pe șosea: Adam Blythe, Carlton Kirby, Dani Christmas, Dani Rowe, Hannah Walker, Laura Winter, Matt Stephens, Orla Chennaoui, Robbie McEwen și Rob Hatch
Mountain Bike: Bart Brentjens, Cedric Gracia, Hayley Edmonds, Josh Carlson, Kate Mason și Ric McLaughlin
Eurosport Germania: Bernie Eisel, Jens Voigt și Robert Bengsch 
Eurosport Franța: Jacky Durand, Louis-Pierre Frileux, Philippe Gilbert și Steve Chainel
Eurosport Italia: Guillaume Di Grazia, Moreno Moser, Riccardo Magrini și Wladimir Belli, 
Eurosport Spania: Alberto Contador, Eduardo Chozas și Laura Meseguer 
Eurosport Țările de Jos: Bobbie Traksel, Karsten Kroon, Sander Kleikers și Iris Slappendel
Eurosport Danemarca: Jesper Worre și Anders Mielke

Aceștia vor fi prezenți pentru a relata poveștile de-a lungul sezonului, atât de la fața locului, la cele mai mari curse, cât și din studiourile Eurosport. 

MAI MULT CONȚINUT PE TOATE PLATFORMELE

Seria documentară originală intitulată Mads Pedersen - Fear Nothing completează oferta dedicata ciclismului. Patru episoade de o oră relatează încercarea campionului mondial UCI din 2019 de a obține una dintre cele mai mari realizări din ciclismul profesionist: câștigarea unui Monument.

Produsă de Eurosport Danemarca, seria oferă acces unic în viața lui Pedersen, cu contribuții unice din partea danezului, a coechipierilor și a familiei sale. Documentarul aduce fanilor o perspectivă din interior în mintea unui campion. Primul episod are premiera în Europa pe 15 martie, înainte de Paris-Nisa, pe Eurosport 2 și Max.

Mai mult, un nou serial în opt părți care explorează brandurile emblematice ale sportului și tehnologia de ultimă oră prin ochii fondatorilor săi vizionari va fi difuzat din vară. Serialul, numit Race Bikes, combină latura competitivă a mountain bike-ului cu camaraderia și pasiunea pentru acest sport pentru a intervieva creatorii, inginerii și sportivii care au creat istorie prin proiectarea și concurarea pe cele mai rapide biciclete off-road din lume.

Competitiile pot fi urmarite si pe Max, serviciul de streaming al Warner Bros. Discovery. Fanii ciclismului pot beneficia de funcții interactive disponibile în cadrul aplicației Max, cum ar fi marcajele cronologice care permit utilizatorilor să revină la momentele cheie din timpul unei curse.  

Eurosport a anunțat recent extinderea drepturilor de difuzare a celor mai mari curse din lume, inclusiv Tour de France, Tour de France Femmes, La Vuelta a España, La Vuelta a España Femenina și cursele Clasice până cel puțin în 2030. Noul acord permite Eurosport să continue să fie singurul loc în care poate fi vizionat fiecare minut din fiecare Mare Tur și Clasicele europene.

Acoperirea editorială a întregului sezon de ciclism oferă fanilor știri, analize și interviuri exclusive prin intermediul Eurosport.ro, precum și cele mai importante momente pe canalul de YouTube Eurosport Cycling, care a adunat peste 220.000 de abonați de la lansarea de anul trecut.

